b'\n_START_ARTICLE_\nOnni Toivonen\n_START_PARAGRAPH_\nOnni Kustaa Toivonen (18. maaliskuuta 1894 \xe2\x80\x93 12. kes\xc3\xa4kuuta 1968) oli suomalainen poliitikko ja ministeri. H\xc3\xa4n edusti Suomen Sosialidemokraattista Puoluetta. Toivonen toimi kansanhuoltoministerin\xc3\xa4 29. hein\xc3\xa4kuuta.1948 \xe2\x80\x93 17.maaliskuuta.1950 ja sen ohella ministerin\xc3\xa4 kauppa- ja teollisuusministeri\xc3\xb6ss\xc3\xa4 marraskuusta 1949 alkaen._NEWLINE_Toivanen toimi ty\xc3\xb6v\xc3\xa4enliikkeess\xc3\xa4 nuoresta asti. Vuoden 1918 sodan j\xc3\xa4lkeen h\xc3\xa4net tuomittiin kuritushuoneeseen, mist\xc3\xa4 h\xc3\xa4n vapautui 1920. Armahduksen jlkeen h\xc3\xa4nest\xc3\xa4 tuli Kulutusosuuskuntien Keskusliiton sihteeri._NEWLINE_Osuustoimintaliikkeess\xc3\xa4 Toivonen ty\xc3\xb6skenteli merkitt\xc3\xa4v\xc3\xa4n osan el\xc3\xa4m\xc3\xa4st\xc3\xa4\xc3\xa4n, mink\xc3\xa4 j\xc3\xa4lkeen kansanhuolto oli h\xc3\xa4nen vastuullaan kymmenen vuoden ajan. Kansanhuoltajan teht\xc3\xa4v\xc3\xa4ss\xc3\xa4 ollessaan Toivonen koordinoi Suomessa tapahtuvaa tuotantoa, myynti\xc3\xa4 ja ruokahuoltoa. Teht\xc3\xa4v\xc3\xa4ns\xc3\xa4 takia h\xc3\xa4n sai paljon vihamiehi\xc3\xa4. Taloudellisesti vaikeista ajoista huolimatta h\xc3\xa4n onnistui kuitenkin ker\xc3\xa4\xc3\xa4m\xc3\xa4\xc3\xa4n huomattavia lahjoituksia Ty\xc3\xb6v\xc3\xa4en Akatemialle ja Suomen Kulttuurirahastolle. H\xc3\xa4n toimi l\xc3\xa4heisess\xc3\xa4 yhteisty\xc3\xb6ss\xc3\xa4 V\xc3\xa4in\xc3\xb6 Tannerin kanssa._NEWLINE_Toivonen toimi kauppa- ja teollisuusministerin\xc3\xa4 ja my\xc3\xb6hemmin Neste Oy:n hallintoneuvoston puheenjohtajana. Kun Urho Kekkonen antoi m\xc3\xa4\xc3\xa4r\xc3\xa4ykseen ottaa maalaisliiton puoluesihteeri Arvo Korsimo mukaan Nesteen johtokuntaan, Toivonen huolehti k\xc3\xa4skyn k\xc3\xa4yt\xc3\xa4nn\xc3\xb6n toimeenpanosta. _NEWLINE_Toivonen ty\xc3\xb6skenteli my\xc3\xb6s Yleisradion johtajana, kunnes j\xc3\xa4i el\xc3\xa4kkeelle 1960-luvulla. H\xc3\xa4n oli edell\xc3\xa4k\xc3\xa4vij\xc3\xa4 suomalaisessa radiotoiminnassa ja mainonnassa.'